Rolv Wesenlunds enke om Komiprisen: - For tøft for meg å delta
Det har gått en knapp uke siden hele Norges Rolv Wesenlund (76) sovnet stille inn på Madserud sykehjem i Oslo med kona Ruth ved sin side.Siden bortgangen, har et samlet Humor-Norge hyllet den folkekjære komikeren, og under kveldens direktesendte Komipris-utdeling på NRK1 vil hans lange karriere bli synlig markert. Hvilken «Fleksnes»-sketsj er den beste? Diskuter i kommentarfeltet under. NRK har valgt å sende klassikerne «Fleksnes - en herre med hatt» og «Marves siste sang», før utdelingen av Komiprisen. Etter prisutdelingen sendes «Fleksnes: I heisen». - I sendingen markerer vi Wesenlunds bortgang, og takker for lang og tro tjeneste, i form av klipp fra hans fantastiske karriere. Programlederne Thomas Seltzer og Linn Skåber sier noen fine ord, sier Stian Malme, prosjektleder for Komiprisen for NRK. Enken etter skuespilleren, Ruth Wesenlund, setter umåtelig stor pris på den TV-sendte hyllesten av sin ektemann. Hun var gift med komikeren i over 33 år. - Det er helt fabelaktig. Det er ikke mer å si om det, sier hun til VG.- Nei, jeg var invitert. Men jeg orker ikke. Jeg vet de kommer til å begynne eller avslutte med en hyllest av ham, og det blir for tøft, sier Ruth. Hun beskriver den siste uken som følelsesmessig vanskelig. - Det har vært tøft. Men jeg har hatt et helt utrolig fint støtteapparat som jeg har snakket med hele tiden. - Jeg har også satt veldig pris på de kjente og ukjente som har minnet ham - og ikke minst alle avisoppslagene, sier hun. Wesenlund har hatt et komplisert sykdomsbilde det siste året, og har vekslet mellom å oppholde seg på sykehus, på sykehjem og i hjemmet på Frogner, ifølge hans venn Odd Gran. Han har også vært omringet av sine tre barn inntil det siste.Sønnen Paal Wesenlund bor til daglig i Stockholm, og får dermed ikke sett Komipris-utdelingen eller de andre «Fleksnes»-programmene på NRK1 i kveld. - Jeg får trøste meg med YouTube, smiler han. - Men det er jo kjempehyggelig at de lager denne hyllesten. Selv om han har vært borte fra rampelyset en stund, så er det hyggelig å se at han fortsatt har en høy standing blant folk, sier han.- Veldig rar. Men vi setter utrolig pris på alle reaksjonene som har kommet. Det har vært overveldende, sier han. Rolv Wesenlund bisettes i Frogner kirke i Oslo torsdag 29. august - på statens bekostning. Begravelse på statens bekostning er en æresbevisning som vanligvis gis til ledende statsmenn, politikere, soldater og i sjeldnere tilfeller også kulturarbeidere som forfattere, skuespillere, komponister og idrettsutøvere. - Regjeringen har i dag besluttet å ære Rolv Wesenlunds minne ved at gravferden skal skje på statens bekostning. Med Rolv Wesenlund er en kjær komiker og skuespiller gjennom nesten 50 år gått bort. Han maktet å gjøre de små i samfunnet store. Det vil for alltid ruve som det største blant hans mange storverk, sier statsminister Jens Stoltenberg i kunngjøringen.
Rolv Wesenlunds enke, Ruth Wesenlund, ble invitert til kveldens Komipris-utdeling. Men takket nei. - Det blir for tøft, sier hun til VG.